सौराष्ट्र के विरुद्ध चल रहे रणजी मैच में चौथे नंबर पर बल्लेबाजी करने आए जडेजा ने दूसरे दिन का खेल खत्म होने तक 491 गेंदों में 320 रन बना लिए। जडेजा ने पारी के दौरान 28 चौके और सात छक्के जड़े। उन्होंने एक ही सीजन में दो तिहरे शतक लगाने का अनोखा रिकार्ड अपने नाम कर लिया है, साथ ही प्रथम श्रेणी क्रिकेट में तीन तिहरे शतक लगाने वाले वह पहले भारतीय बन गए हैं। ऐसा करने वाले विश्व में वह आठवें नंबर के खिलाड़ी हैं। टीम इंडिया के तमाम दिग्गज खिलाड़ियों के खराब प्रदर्शन के चलते जडेजा टीम में लिए जा सकते हैं।